เล้ง ศรีสมวงศ์

เล้ง ศรีสมวงศ์ (5 กันยายน พ.ศ. 2443 - 2 กุมภาพันธ์ พ.ศ. 2523) เป็นอดีตรัฐมนตรีว่าการกระทรวงการคลัง อดีตรัฐมนตรีช่วยว่าการกระทรวงการคลัง ในรัฐบาลพันตรี ควง อภัยวงศ์ อดีตกรรมการ​ผู้จัดการ​ใหญ่​ธนาคาร​ไทยพาณิชย์​ และอดีตผู้ว่าการธนาคารแห่งประเทศไทย

ประวัติ 
เล้ง ศรีสมวงศ์ เป็นบุตรของนายประสิทธิ์และ นางแก้ว ศรีสมวงศ์ จบการศึกษาจากโรงเรียนเทพศิรินทร์ 
เป็นนักเรียนทุนของกรมรถไฟหลวงรุ่นที่ 4 พ.ศ. 2464 ได้รับปริญญาตรีทางพาณิชยศาสตร์ มหาวิทยาลัย Liverpool ประเทศอังกฤษ เมื่อสำเร็จการศึกษา ได้บรรจุเข้ารับราชการในกรมรถไฟหลวงดำรงตำแหน่งสำคัญๆในกรมรถไฟหลวงดังนี้
พ.ศ. 2469 ตำแหน่ง ประจำกองอำนวยการเดินรถ กรมรถไฟหลวง
พ.ศ. 2471 เป็น สารวัตรตรวจการเดินรถแขวงชุมพร กรมรถไฟหลวง
พ.ศ. 2475 เป็น ​ผู้จัดการพาณิชย์ ฝ่ายการเดินรถ กรมรถไฟหลวง

เคยได้รับการแต่งตั้งเป็นผู้ว่าการธนาคารแห่งประเทศไทย 2 สมัยคือ 25 พฤศจิกายน 2490 - 2 กันยายน 2491 และ 3 ธันวาคม 2491 - 3 สิงหาคม 2492 อดีตประธานคณะกรรมการรถไฟแห่งประเทศไทยชุดแรก เมื่อปีพ.ศ. 2494

เล้ง ศรีสมวงศ์ ได้รับการแต่งตั้งเป็นรัฐมนตรีช่วยว่าการกระทรวงการคลัง ในรัฐบาลพันตรี ควง อภัยวงศ์ เมื่อวันที่ 1 สิงหาคม พ.ศ. 2487 ต่อมาในวันที่ 10 มกราคม พ.ศ. 2488 ได้ไปดำรงตำแหน่งรัฐมนตรีว่าการกระทรวงการคลังแทนพันตรี ควง อภัยวงศ์ ก่อนจะลาออกพร้อมคณะรัฐมนตรีเมื่อวันที่ 31 สิงหาคม พ.ศ. 2488 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1 และวุฒิสภาไทย ชุดที่ 2

เล้ง ศรีสมวงศ์ ถึงแก่กรรมเมื่อวันที่ 2 กุมภาพันธ์ พ.ศ. 2523 พระราชทานเพลิงศพ ณ เมรุวัดมกุฏกษัตริยารามราชวรวิหาร วันที่ 12 มีนาคม พ.ศ. 2524

ยศ 
 30 ธันวาคม 2463 – รองอำมาตย์ตรี
 8 พฤศจิกายน 2470 – รองอำมาตย์เอก

เครื่องราชอิสริยาภรณ์

อ้างอิง 

นักการเมืองไทย
รัฐมนตรีว่าการกระทรวงการคลังไทย
สมาชิกคณะราษฎร
สมาชิกวุฒิสภาไทยแบบแต่งตั้ง
สมาชิกสภาผู้แทนราษฎรไทยแบบแต่งตั้ง
บุคคลจากโรงเรียนเทพศิรินทร์
ผู้ว่าการธนาคารแห่งประเทศไทย
ผู้ได้รับเครื่องราชอิสริยาภรณ์ ป.ม.
บุคคลในประวัติศาสตร์กรุงรัตนโกสินทร์